Христо Радевски
Най-хубавата книга

chitanka.info

Дъждът по пресните листа

се носи в надпревара.

Като читанка пролетта

пред тебе се разтваря.

Настане ясен ден — блестят

зелените картини —

блестят полето и лесът,

и небесата сини.

На първа страница се спреш

в читанката богата

и като стихове четеш

тревите и цветята.

По страниците път поел,

додето поглед стига —

ти виждаш, че не си прочел

до днес такава книга.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.